Subject: Re: Leping
From: "Orhan Oktain" <[email-masked]>
To: <[email-masked]>
Date: Fri, 10 Apr 2026 12:54:02 +0300

Tere

Palume täpsustada lepingu „Ristmike, bussipeatuse ja kergliiklustee 
ehitamise leping 7.1-1/26/6093-1“ eset ning ORKI OÜ kohustuste ulatust.

ORKI OÜ arusaama kohaselt ei ole poolte vahel kokku lepitud, et ORKI OÜ 
kohustub välja ehitama kogu projektlahenduse täies mahus. ORKI OÜ ei võta 
kohustust ehitada rajatisi ega teelõike, mis asuvad teisel pool teed, ei 
paikne ORKI OÜ territooriumil ega kuulu ORKI OÜ planeeritavasse alasse.

Palume viia lepingu sõnastus vastavusse poolte tegeliku kokkuleppega 
selliselt, et ORKI OÜ kohustus hõlmab üksnes neid ehitisi ja ehitustöid, 
milles pooled on selgesõnaliselt kokku leppinud. Lepingu tekstist peab 
üheselt nähtuma, et ORKI OÜ kohustused ei laiene projektis nendele 
teelõikudele, kergliiklustee osadele ega muudele rajatistele, mis jäävad 
väljapoole ORKI OÜ territooriumi ja planeeringuala.

Palume esitada vastavalt korrigeeritud lepinguprojekt või määratleda lepingu 
objekt täpselt jooniste, lõikude ja mahtude kaupa.

Lugupidamisega

Orhan Oktain
ORKI OÜ

Kontakt <[email-masked] <mailto:[email-masked]> > kirjutas 
kuupäeval R, 10. aprill 2026 kell 07:58:

Lp huvitatud isik!

Pealkiri: Ristumiskoha ehitamise leping_Puiestiku
Registreerimise kuupäev: 09.04.2026
Registreerimise number: 7.1-1/26/6093-1.

Vastuseks Teie ristumiskoha ehitamise taotlusele edastame Teile ristumiskoha 
ehitamise lepingu koos lisadega.

Lepingu poolteks on Transpordiamet ja huvitatud isik. Käesoleva lepinguga 
annab Transpordiamet Teile kui ristumiskoha ehitamisest huvitatud isikule 
nõusoleku riigile kuuluval kinnisasjal ehitustööde teostamiseks vastavalt 
lepingus fikseeritud projektile. Transpordiamet loeb projekti 
kooskõlastatuks.

Ehitustööde teostajal peab olema EhS kohane pädevus ja mahasõidu rajamisel 
peab järgima lepingus toodud nõudeid ja tingimusi.

Leping jõustub pärast mõlema osapoole poolt allkirjastamist ning kehtib 
lepinguliste kohustuste täitmiseni. Palume leping allkirjastada ja 
Transpordiametile tagastada. Leping annab õiguse ehitada ristumiskoht 
lepingus toodud tingimustel 5 aasta jooksul.

Hiljemalt 10 päeva enne ehitustööde algust palume täita lepingu lisa 2 – 
ehitamise alustamise teatise vorm ning edastada Transpordiametile 
([email-masked] 
<http:///dhs/faces/jsp/dialog/[email-masked]> ). Tööde lõpetamisest 
palume Transpordiametit kohe informeerida ([email-masked] 
<http:///dhs/faces/jsp/dialog/[email-masked]> ) ja kutsuda kohale 
Transpordiameti esindaja tööde vastuvõtmiseks riigitee aluse maa osas.

Lugupidamisega

Krista Einama
peaspetsialist
58627026

Transpordiamet
Valge 4
11413 Tallinn
kliendiinfo 620 1200, [email-masked] <mailto:[email-masked]>
www.transpordiamet.ee <https://www.transpordiamet.ee>